b'\n_START_ARTICLE_\nRedstone (coet)\n_START_SECTION_\nCom a M\xc3\xadssil Bal\xc3\xadstic\n_START_PARAGRAPH_\nAquest coet va ser producte de l\'Ag\xc3\xa8ncia de M\xc3\xadssils Bal\xc3\xadstics de l\'Ex\xc3\xa8rcit (ABMA: Army Ballistic Missile Agency) i es va construir a l\'arsenal de Redstone de Huntsville, Alabama sota el lideratge de Wernher von Braun. El seu disseny havia de convertir-lo en el principal m\xc3\xadssil terra-terra de l\'ex\xc3\xa8rcit de terra americ\xc3\xa0, que el va comen\xc3\xa7ar a desplegar l\'any 1958. L\'empresa Chrysler va ser la guanyadora del contracte de construcci\xc3\xb3 dels mateixos i va iniciar la seva producci\xc3\xb3 el 1952. Un total de 4 llan\xc3\xa7adors m\xc3\xb2bils amb una rec\xc3\xa0rrega cadascun (un total de 8 m\xc3\xadssils Redstone) van ser desplegats a la Rep\xc3\xbablica Federal Alemanys fins al 1963. Els Redstone tenien un abast efectiu de fins a 300 km emprant com a propelents alcohol i oxigen l\xc3\xadquid (LOX)._NEWLINE_Els Redstone podien muntar caps termonuclears d\'1 o 3,75 Megatones. Aquests coets es van emprar en dues de les proves nuclears reals realitzades a l\'agost del 1958 a l\'illa de Johnson a l\'oce\xc3\xa0 pac\xc3\xadfic en el marc de l\'operaci\xc3\xb3 Hardtack. L\'1 d\'agost el primer Redstone (#CC50) va llan\xc3\xa7ar el primer test nuclear ("Teak") detonant la seva c\xc3\xa0rrega a 77,8 km d\'al\xc3\xa7\xc3\xa0ria. L\'andem\xc3\xa0 el seg\xc3\xbcent Redstone (#CC51) va dur a terme la segona prova ("Organge") a una altitud de 43 km. Ambd\xc3\xb3s coets portaven un cap nuclear de 3,75 Megatones i van ser les primeres proves reals de m\xc3\xadssils nuclears que van fer els Estats Units._NEWLINE_Els IRBM o M\xc3\xadsils Bal\xc3\xadstics d\'abast intermedi (intermediate range ballistic missile en angl\xc3\xa8s) anomenats J\xc3\xbapiter van ser descendents directes dels Redstone. Els anomenats Juspite-C van ser una s\xc3\xa8rie de Redstones modificats amb una etapa superior de combustible s\xc3\xb2lid que van ser emprats els les proves dels cons de reentrada dels J\xc3\xbapiter IRBM.\n_START_SECTION_\nFinal de Servei\n_START_PARAGRAPH_\nLa producci\xc3\xb3 dels Redstone va ser aturada oficialment a finals del 1964, quan els m\xc3\xadssils Redstone van ser substitu\xc3\xafts pels Pershing a l\'arsenal dels Estats Units._NEWLINE_A finals dels 60, una s\xc3\xa8rie d\'excedents de m\xc3\xadssils Redstone MRBM modificats van ser disparats a Austr\xc3\xa0lia com a part d\'unes proves militars de vehicles de reentrada. Aquests m\xc3\xadssils portaven etapes addicionals de combustible s\xc3\xb2lid afegides i un d\'ells va ser utilitzat el 1967 per posar en \xc3\xb2rbita el primer sat\xc3\xa8l\xc2\xb7lit Australi\xc3\xa0 Wresat. Aquesta s\xc3\xa8rie de Redstones australians modificats s\xc3\xb3n els que es van anomenar coets Sparta.'